TSB-DNS-2023/02-013

**SÚŤAŽNÉ PODKLADY**

k Výzve v rámci zriadeného DNS:

„**Dodávka elektrickej energie a zemného plynu**“

**Výzva č. 13 na predmet zákazky:**

**Nákup elektriny pre BVS, a.s. a Bionergy, a.s. pre rok 2026**

Verejné obstarávanie realizované postupom zadávania zákazky podľa § 58 až § 61 zákona
č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“), výzva v rámci zriadeného DNS s názvom „Dodávka elektrickej energie a zemného plynu“.

Súlad súťažných podkladov so ZVO potvrdzuje:

 V Bratislave, akt. dňa 28.05.2025 ..............................................

 Mgr. Marcela Turčanová

 APUEN AKADÉMIA, s.r.o.

**Obsah súťažných podkladov**

[1. Obsah súťažných podkladov 2](#_Toc174132531)

[2. Identifikácia obstarávateľa 3](#_Toc174132532)

[3. Identifikácia DNS 3](#_Toc174132533)

[4. Predmet zákazky 3](#_Toc174132534)

[5. Predpokladaná hodnota zákazky 4](#_Toc174132535)

[6. Lehota na predkladanie ponúk a viazanosť ponúk 4](#_Toc174132536)

[7. Otváranie ponúk 4](#_Toc174132537)

[8. Komunikácia a doručovanie 4](#_Toc174132538)

[9. Vysvetľovanie 4](#_Toc174132539)

[10. Predloženie ponuky 5](#_Toc174132540)

[11. Obsah ponuky 6](#_Toc174132541)

[12. Doplnenie, zmena a odvolanie ponuky 7](#_Toc174132542)

[13. Náklady na ponuku 7](#_Toc174132543)

[14. Dôvernosť verejného obstarávania 7](#_Toc174132544)

[15. Variantné riešenie 7](#_Toc174132545)

[16. Kritériá na vyhodnotenie ponúk 7](#_Toc174132546)

[17. Cena uvedená v ponuke 7](#_Toc174132547)

[18. Vyhodnotenie ponúk 8](#_Toc174132548)

[19. Informácia o výsledku vyhodnotenia ponúk a uzavretie zmluvy 8](#_Toc174132549)

**Zoznam príloh:**

Príloha č. 1: Návrh na plnenie kritérií

Príloha č. 2: Zmluva o združenej dodávke elektrickej energie

* osobitne pre BVS, a.s. a BIONERGY, a.s.

Príloha č. 3: Odberové diagramy

* osobitne pre BVS, a.s. a BIONERGY, a.s.

Príloha č. 4: Zoznam odberných miest elektrickej energie

* osobitne pre BVS, a.s. a BIONERGY, a.s.

Príloha č. 5: Podmienky elektronickej aukcie v prípade zhody ponúk

# Identifikácia obstarávateľa

Názov: Bratislavská vodárenská spoločnosť, a.s.

Sídlo: Prešovská 48, 826 46 Bratislava

IČO: 35 850 370

DIČ: 2020263432

Zápis: Obchodný register Mestského súdu Bratislava III, oddiel: Sa, vložka č. 3080/B

(ďalej len ako „BVS, a.s.“)

Zákazka je vyhlasovaná aj pre spoločnosť:

Obchodné meno: **BIONERGY, a. s.**

Sídlo: Prešovská 48, 826 09 Bratislava

IČO: 45 322 317

DIČ: 2022938863

IČ DPH: SK2022938863

Zápis: Obchodný register Mestského súdu Bratislava III, oddiel: Sa, vložka č. 4932/B

(ďalej len ako „BNG“)

Kontaktné osoby za proces VO:

APUEN AKADÉMIA, s.r.o., Zámocká 8, 811 01 Bratislava

Mgr. Marcela Turčanová, LL.M., Lucia Matulová

Tel.: +421 910 262 579,

E-mail: lucia.matulova@apuen.sk;

# Identifikácia DNS

* 1. Výzva č. 13 sa zadáva v rámci DNS „Dodávka elektrickej energie a zemného plynu“, ktorého oznámenie o vyhlásení verejného obstarávania bolo zverejnené v Európskom vestníku pod značkou 2023/S 045-131206 zo dňa 03.03.2023 zverejnené vo Vestníku verejného obstarávania vedeného Úradom pre verejné obstarávanie č. 48/2023 pod značkou 10003-MUT zo dňa 06.03.2023 a ktorý zriadil obstarávateľ Technické siete Bratislava, a. s., Primaciálne námestie 1, 814 99 Bratislava, IČO: 54 302 102 na základe centralizovanej činnosti vo verejnom obstarávaní podľa § 15 zákona o verejnom obstarávaní. Kompletné informácie o predmetnom DNS nájdete na adrese: <https://josephine.proebiz.com/sk/tender/38546/summary>.

# Predmet zákazky

* 1. Predmetom zákazky je dodávka elektrickej energie pre rok 2026 v celkovom objeme:
		+ pre potreby BVS, a.s. v objeme 48 000 MWh
		+ pre potreby BNG v objeme 14 300 MWh.
	2. Zákazka je vyhlásená v rámci kategórie č. 1 Dodávka elektrickej energie v rámci zriadeného DNS.
	3. **Miesto plnenia:** odberné miesta sú uvedené v prílohe č. 4 týchto súťažných podkladov.
	4. **Lehota plnenia:** od 01.01.2026 do 31.12.2026
	5. Predmet zákazky podľa CPV kódov:

09310000-5 Elektrická energia

66132000-4 Sprostredkovanie predaja komodít

# Predpokladaná hodnota zákazky

* 1. Predpokladaná hodnota zákazky je vyjadrená predpokladaným odberom za obdobie trvania zmluvného vzťahu v objeme 62 300 MWh.

# Lehota na predkladanie ponúk a viazanosť ponúk

* 1. Ponuky uchádzačov musia byť doručené elektronicky **do 30.05.2025 , do 11:00 hod.**
	2. Ponuka zaradeného záujemcu predložená po uplynutí lehoty na predkladanie ponúk sa elektronicky neotvorí.
	3. Viazanosť ponúk je stanovená do 30.06.2025. V prípade potreby, vyplývajúcej najmä
	z aplikácie revíznych postupov, si obstarávateľ vyhradzuje právo primerane predĺžiť lehotu viazanosti ponúk.

# Otváranie ponúk

* 1. Otváranie ponúk sa uskutoční dňa **30.05.2025 o 11:15 hod.**
	2. Otváranie ponúk je v zmysle § 61 ods. 4 ZVO neverejné, údaje z otvárania ponúk obstarávateľ nezverejňuje a neposiela uchádzačom ani zápisnicu z otvárania ponúk.

# Komunikácia a doručovanie

* 1. Komunikácia medzi obstarávateľom a záujemcom/uchádzačom sa uskutočňuje
	v slovenskom alebo českom jazyku výhradne prostredníctvom informačného systému Josephine, prevádzkovaného na adrese: <https://josephine.proebiz.com/>. Tento spôsob komunikácie sa týka akejkoľvek komunikácie a podaní medzi obstarávateľom
	a záujemcami/uchádzačmi počas celého procesu verejného obstarávania, s výnimkou prípadov, keď to výslovne vylučuje ZVO.
	2. Na používanie systému Josephine je nutné spĺňať nasledovné technické požiadavky: <https://store.proebiz.com/docs/josephine/sk/Technicke_poziadavky_sw_JOSEPHINE.pdf>.
	3. Zásielka sa považuje za doručenú, ak jej adresát bude mať objektívnu možnosť oboznámiť
	sa s jej obsahom (akonáhle sa dostane zásielka do sféry jeho dispozície), t. j. moment, kedy bola správa záujemcovi/uchádzačovi doručená prostredníctvom systému Josephine, nie kedy
	ju záujemca/uchádzač prečítal.
	4. Záujemcovi, resp. uchádzačovi bude na ním určený kontaktný e-mail (zadaný pri registrácii
	do systému Josephine) bezodkladne odoslaná informácia o tom, že k predmetnej zákazke existuje nová zásielka/správa.
	5. V prípade potreby je možné kontaktovať linku podpory Houston PROEBIZ na e-maile: houston@proebiz.com alebo telefonicky na čísle: +421 220 255 999.

# Vysvetľovanie

* 1. V prípade potreby vysvetliť alebo objasniť informácie potrebné na vypracovanie ponuky uvedené v súťažných podkladoch alebo v inej sprievodnej dokumentácii, môže zaradený záujemca požiadať o ich vysvetlenie výlučne prostredníctvom systému Josephine.
	2. Odpovede na žiadosti o vysvetlenie budú uverejnené prostredníctvom systému Josephine
	v danej zákazke v časti Dokumenty. obstarávateľ o uverejnení odpovede informuje všetkých zaradených záujemcov najneskôr šesť dní pred uplynutím lehoty na predkladanie ponúk za predpokladu, že sa o vysvetlenie požiada dostatočne vopred.
	3. Ak je to nevyhnutné, obstarávateľ môže v lehote na predkladanie ponúk doplniť informácie uvedené v súťažných podkladoch alebo v inej sprievodnej dokumentácii o čom informuje všetkých zaradených záujemcov a ich znenie zverejní prostredníctvom systému Josephine.

# Predloženie ponuky

* 1. Ponuku môžu predkladať len záujemcovia zaradení do predmetného DNS. Zaradený záujemca môže v rámci konkrétnej Výzvy predložiť iba jednu ponuku.
	2. Zaradený záujemca predkladá ponuku výlučne v elektronickej podobe, a to v lehote na predkladanie ponúk podľa bodu 5.1 týchto súťažných podkladov. Elektronická ponuka sa predloží vyplnením ponukového formulára a vložením dokladov a dokumentov tvoriacich obsah ponuky, požadované v týchto súťažných podkladoch, ktoré musia byť k termínu predloženia ponuky platné a aktuálne. Elektronickú ponuku uchádzač predloží prostredníctvom systému Josephine.
	3. Zaradený záujemca sa prihlasuje do systému Josephine pomocou eID alebo svojich hesiel, ktoré nadobudol v rámci autentifikačného procesu. Autentifikovaný zaradený záujemca si po prihlásení do systému Josephine v záložke „Moje obstarávania“ vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke „Ponuky“.
	4. Zaradený záujemca predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku.
	5. Zaradený záujemca môže predložiť aj doklad alebo dokument vyhotovený v anglickom jazyku, a to za predpokladu, že overenie informácií uvedených v predloženom doklade/dokumente je pre verejného obstarávateľa objektívne jednoduché a nevyžaduje si úradný preklad do slovenského jazyka.
	6. V prípade, ak obstarávateľ nebude vedieť z dokladu/dokumentu predloženého v anglickom jazyku overiť informácie uvedené v takomto dokumente, požiada uchádzača o predloženie úradného prekladu dokladu/dokumentu vyhotoveného v anglickom jazyku do slovenského jazyka. V takom prípade je uchádzač povinný doručiť dokumenty úradne preložené do slovenčiny.
	7. Doklady predložené záujemcom môžu byť v súlade s § 49 ods. 7 ZVO kópie dokladov v elektronickej podobe (odporúčaný formát pdf).
	8. V prípade, že sú doklady, ktoré tvoria ponuku, vydávané orgánom verejnej správy (alebo inou povinnou inštitúciou) priamo v digitálnej podobe, môže záujemca vložiť do systému tento digitálny doklad (vrátane jeho úradného prekladu). Záujemca je oprávnený použiť aj doklady transformované zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon
	o e-Governmente) v platnom znení.

# Obsah ponuky

* 1. Ponuka musí obsahovať nasledujúce dokumenty:
	2. Uchádzačom ocenený, kompletne vyplnený **Návrh na plnenie kritérií na vyhodnotenie ponúk** podľa prílohy č. 1 týchto súťažných podkladov;
		+ Upozorňujeme uchádzačov, že **kritériom na vyhodnotenie ponúk je výška aditíva,** t. j. všetky náklady uchádzača na zabezpečenie dodávok elektriny okrem poplatkov a odvodov upravených príslušnými právnymi predpismi (najmä distribučné poplatky, odvod do jadrového fondu a pod), samotnej ceny elektriny; obstarávateľ dôrazne odporúča dôkladne si preštudovať Prílohu č. 3 Zmluvy, ktorá upravuje spôsob výpočtu jednotkovej ceny elektriny pri forwardovom nákupe.
	3. **Splnomocnenie konať za uchádzača** alebo skupinu dodávateľov, ak ponuku podpisuje iná osoba ako štatutárny zástupca;
	4. **Uzavretú zmluvu na rok 2026, alebo čestné vyhlásenie/potvrdenie, že zaháji rokovanie o uzatvorení zmluvy s prevádzkovateľmi distribučnej sústavy o distribúcii a prístupe do distribučnej sústavy** na kalendárny rok 2026 s distribučnými spoločnosťami zaisťujúcimi distribúciu elektrickej energie v oblasti, v ktorej za nachádzajú miesta odberu podľa Zmluvy o združenej dodávke elektrickej energie.
		+ V prípade, ak uchádzač predkladá v ponuke čestné vyhlásenie / potvrdenie, že zaháji rokovania o uzatvorení zmluvy s prevádzkovateľmi distribučnej siete, potom počas trvania zmluvy o združenej dodávke elektriny je dodávateľ (úspešný uchádzač) povinný do 15.12.2025 predložiť platnú „Distribučnú zmluvu“ na príslušný kalendárny rok 2026 so všetkými distribučnými spoločnosťami zaisťujúcimi distribúciu elektrickej energie do určených odberných miest podľa Zmluvy o združenej dodávke elektrickej energie;
	5. **Doklad o tom, že uchádzač má v distribučnej sieti SR pre elektrinu** (Západoslovenská distribučná, a.s.) **vytvorenú bilančnú skupinu**;
	6. **Uzavretú zmluvu alebo čestné vyhlásenie/potvrdenie, že zaháji rokovanie o uzatvorení zmluvy s OKTE, a.s.** týkajúcej sa zúčtovania odchýlky na kalendárny rok 2026;
		+ V prípade, ak uchádzač predkladá v ponuke čestné vyhlásenie / potvrdenie, že zaháji rokovania o uzatvorení zmluvy s OKTE, a.s., potom počas trvania zmluvy o združenej dodávke elektriny je dodávateľ (úspešný uchádzač) povinný do 15.12.2025 predložiť platnú „Zmluvu o zúčtovaní odchýlky účastníka trhu“ s Organizátorom krátkodobého trhu s elektrinou s identifikovaním zmluvného partnera, čísla zmluvy (ak bolo pridelené) a dátumu jej uzatvorenia v zmysle zákona č. 251/2012 Z. z. o energetike a o zmene niektorých zákonov v znení neskorších predpisov;
	7. **Platné rozhodnutie o pridelení EIC kódu, alebo čestné vyhlásenie/potvrdenie, že je subjektom zúčtovania odchýlky účastníka trhu s elektrinou** v zmysle platného zákona č. 251/2012 Z. z. o energetike a o zmene niektorých zákonov v znení neskorších predpisov. Kvalita elektriny musí za bežných okolností zodpovedať špecifikácii uvedených v technických podmienkach Prevádzkovateľov distribučných sietí;
	8. **Čestné vyhlásenie o súhlase so zmluvnými podmienkami** stanovenými spol. BVS, a.s. a zmluvnými podmienkami stanovenými spol. BIONERGY, a.s..

# Doplnenie, zmena a odvolanie ponuky

* 1. Uchádzač môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality systému Josephine pred uplynutím lehoty na predkladanie ponúk. Uchádzač pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).

# Náklady na ponuku

* 1. Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči obstarávateľovi, a to aj v prípade, že obstarávateľ neprijme ani jednu z predložených ponúk alebo zruší postup zadávania zákazky.

# Dôvernosť verejného obstarávania

* 1. Uchádzač v ponuke označí, ktoré skutočnosti považuje za dôverné. Podľa ZVO môžu byť dôvernými informáciami výhradne: obchodné tajomstvo, technické riešenia, a predlohy, návody, výkresy, projektové dokumentácie, modely, spôsob výpočtu jednotkových cien.

# Variantné riešenie

* 1. Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené budú iba požadované riešenia.

# Kritériá na vyhodnotenie ponúk

* 1. Kritériom na vyhodnotenie ponúk je **najnižšia celková hodnota aditíva za celý zmluvný objem (BVS, a.s. + BNG, a.s.)**. Úspešným uchádzačom sa stane uchádzač, ktorého celková cena **aditíva v EUR bez DPH za celý zmluvný objem** **(BVS, a.s. + BNG, a.s.)** bude v porovnaní s celkovými cenami **aditíva v EUR bez DPH za celý zmluvný objem** **(BVS, a.s. + BNG, a.s.)** ostatných uchádzačov najnižšia.
	2. Rozhodovacie kritérium: V prípade, ak po úvodnom vyhodnotení ponúk budú na predbežnom 1. mieste viacerí uchádzači (t.j. min. dvaja uchádzači ponúknu rovnakú celkovú cenu aditíva v EUR bez DPH, potom budú títo uchádzači (umiestnení na predbežnom 1. mieste) pozvaní do elektronickej aukcie, predmetom ktorej bude zníženie hodnôt aditíva. Pravidlá elektronickej aukcie sú prílohou týchto súťažných podkladov.

# Cena uvedená v ponuke

* 1. Uchádzačom navrhovaná hodnota aditívneho koeficientu (za Forwardový aj SPOT-ový nákup) uvedená v ponuke bude zohľadňovať všetky služby dodávateľa a bude vyjadrená v eurách a zaokrúhlená na 2 desatinné miesta. Obstarávateľ upozorňuje, že v prípade, ak pri forwardových nákupoch (jednotlivých tranžách) bude mať dodávateľ náklady na zabezpečenie transakcie / tranže, potom tieto **náklady musia byť započítané v ponúknutom aditíve** (t.j. nie je možné navýšiť cenu aditíva alebo upraviť vzorec na výpočet jednotkovej ceny pri forwardových nákupoch elektriny z dôvodu zvýšených nákladov na transakcie).
	2. Uchádzač ku každej oceňovanej položke (položka aditívneho koeficientu pri forwardovom nákupe / položka aditívneho koeficientu pri SPOT-ovom nákupe) uvedie jednotkovú cenu, ktorá bude automaticky prerátaná na celkovú hodnotu aditíva danej položky podľa jej stanoveného množstva. Žiadna položka nesmie byť nulová. Celková cena za predmet zákazky predstavuje súčet celkových hodnôt aditíva za všetky položiek (Fowardová cena + SPOTová cena) v stanovených objemoch.
	3. Uchádzačom navrhovaná cena celkom za predmet zákazky musí obsahovať všetky náklady uchádzača spojené s plnením zmluvy v požadovanom rozsahu, okrem nákladov na silovú zložku elektriny (**POZOR na dostatočnú alokáciu nákladov na tranže!**), distribučné poplatky, odvodu do jadrového fondu a dane.
	4. V prípade, že v priebehu procesu verejného obstarávania dôjde k legislatívnym zmenám v oblasti DPH, dotknuté časti budú príslušne upravené, v súlade s aktuálne platným právnym poriadkom Slovenskej republiky.

# Vyhodnotenie ponúk

* 1. Obstarávateľ pristúpi k vyhodnoteniu predložených ponúk z pohľadu splnenia požiadaviek na predmet zákazky podľa § 53 ZVO.
	2. Obstarávateľ rozhodol, že vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk, pričom postupuje primerane podľa § 55 ods. 1 ZVO.

# Informácia o výsledku vyhodnotenia ponúk a uzavretie zmluvy

* 1. Obstarávateľ zašle v súlade s § 55 ZVO informáciu o výsledku vyhodnotenia ponúk. Po oznámení výsledkov vyhodnotenia ponúk obstarávateľ požiada úspešného uchádzača o predloženie (elektronicky prostredníctvom systému Josephine) vyplnenej Zmluvy vrátane príloh (najmä prílohy týkajúcej sa zoznamu subdodávateľov), a to za účelom prípravy zmlúv k podpisu v tlačenej verzii. Tento úkon sa nepovažuje za výzvu na poskytnutie súčinnosti k podpisu zmluvy a nezakladá povinnosť obstarávateľa pristúpiť k podpisu zmluvy.
	2. Obstarávateľ vyzve uchádzača na poskytnutie súčinnosti k podpisu zmluvy a súčasne zašle úspešnému uchádzačovi poštou (doporučene I. triedou na kontaktnú / sídelnú adresu) zmluvu k podpisu v príslušnom počte vyhotovení za účelom jej podpisu.
	3. Výsledkom zákazky bude uzavretie Zmluvy o združenej dodávke elektrickej energie podľa prílohy č. 2 týchto súťažných podkladov, a to osobitne za BVS, a.s. a BNG, a.s..
	4. Obstarávateľ neuzavrie Zmluvu s úspešným uchádzačom, ktorý má povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „RPVS“) a nie je zapísaný v RPVS alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do RPVS a nie sú zapísaní v RPVS alebo úspešným uchádzačom, ktorý má povinnosť zapisovať sa do RPVS a ktorý má ako konečného užívateľa výhod zapísanú osobu podľa § 11 ods. 1 písm. c) ZVO alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do RPVS majú zapísaného ako konečného užívateľa výhod osobu podľa § 11 ods. 1 písm. c) ZVO.
	5. Obstarávateľ bude požadovať v rámci poskytovania riadnej súčinnosti potrebnej pre uzavretie zmluvy od úspešného uchádzača predložiť:
	6. doručiť podpísané Zmluvy v príslušnom počte vyhotovení do sídla Obstarávateľa;
	7. zmluvu uzavretú medzi členmi skupiny dodávateľov podľa bodu 18.6 týchto súťažných podkladov, ak úspešným uchádzačom je skupina dodávateľov a táto zmluva nebola predložená skôr;
	8. vyhlásenie o tom, že konečným užívateľom výhod uchádzača alebo jeho subdodávateľa, ktorý má povinnosť zapisovať sa do registra partnerov verejného sektora, nie je niektorá z osôb podľa § 11 ods. 1 písm. c) ZVO;
	9. čestné vyhlásenie uchádzača k uplatňovaniu medzinárodných sankcií podľa nariadenia
	Rady EÚ č. 833/2014.
	10. V prípade úspešnosti skupiny dodávateľov, najneskôr pred podpisom zmluvy táto skupina musí uzatvoriť a predložiť obstarávateľovi písomnú zmluvu o združení podľa ustanovení § 829 a nasl. zákona č. 40/1964 Zb. Občiansky zákonník v znení neskorších predpisov alebo inú obdobnú zmluvu s týmito minimálnymi obsahovými náležitosťami:
1. splnomocnenie jedného člena zo skupiny dodávateľov udelené ostatnými členmi skupiny dodávateľov na uskutočňovanie a prijímanie akýchkoľvek právnych úkonov, ktoré sa budú uskutočňovať a prijímať v mene všetkých členov skupiny dodávateľov v súvislosti s plnením Zmluvy, ktorá bude výsledkom verejného obstarávania. Toto splnomocnenie musí byť neoddeliteľnou súčasťou zmluvy o združení;
2. opis vzájomných práv a povinností členov skupiny dodávateľov s uvedením činností, ktorými sa jednotliví členovia skupiny dodávateľov budú podieľať na plnení predmetu zákazky;
3. ustanovenie o tom, že všetci členovia skupiny dodávateľov zodpovedajú za záväzky združenia voči obstarávateľovi spoločne a nerozdielne.